Περιφέρεια Νοτίου Αιγαίου

Η Περιφέρεια Νοτίου Αιγαίου είναι μία από τις δεκατρείς διοικητικές περιφέρειες της Ελλάδας. Περιλαμβάνει τα νησιωτικά συμπλέγματα της Δωδεκανήσου και των Κυκλάδων, με έδρα την Ερμούπολη της νήσου Σύρου. Η Περιφέρεια έχει συνολική έκταση 5.286 τετραγωνικών χιλιομέτρων και καλύπτει το 4% της συνολικής έκτασης της χώρας. Καταλαμβάνει την περιοχή ενδιάμεσα του Βορείου Αιγαίου, της ανατολικής Στερεάς Ελλάδας, της Κρήτης, και των μικρασιατικών παραλίων. Διοικητική διαίρεση Η περιφέρεια διαιρείται σε 13 περιφερειακές ενότητες, περισσότερες από οποιαδήποτε περιφέρεια στη χώρα, στις οποίες υπάγονται οι 33 δήμοι της. Για τα Δωδεκάνησα Δωδεκάνησα ονομάζεται το σύνολο των νησιών και νησίδων, ανάμεσα στη Σάμο, τις Κυκλάδες, την Κρήτη και τα Μικρασιατικά παράλια. Τα Δωδεκάνησα αποτελούνται από τα παρακάτω νησιά, τα οποία, κατά σειρά μεγέθους, είναι: Ρόδος Κάρπαθος Κως Κάλυμνος Αστυπάλαια Κάσος Τήλος Σύμη Λέρος Νίσυρος Πάτμος Χάλκη Σαρία Λειψοί Ψέριμος Αγαθονήσι Λέβιθα Καστελλόριζο (ή Μεγίστη) Το 1912 ο πληθυσμός τους ήταν 143.482. Απ' αυτούς, οι 131.332 ήταν Έλληνες. Ο συνολικός πληθυσμός του Νομού Δωδεκανήσου σήμερα φτάνει τους 190.071 κατοίκους (απογραφή 2001) και έχει έκταση 2.579,275 τετραγωνικά χιλιόμετρα. Επίσης ο Νομός Δωδεκανήσου περιλαμβάνει και πολυάριθμα μικρότερα νησιά όπως η Αλιμιά, οι Αρκοί, το Γυαλί, η Κίναρος, ο Νίμος, η Σύρνα, η Τέλενδος, το Φαρμακονήσι. Άλλα μικρότερα νησιά είναι το Μακρύ, η Χήνα, η Αγία Κυριακή, το Αυγό, το Γλυνό, ο Ζαφοράς, οι Κουνούποι, το Κουτσομύτι, το Μεσονήσι, η Οφιδούσσα, η Πλακίδα, η Ποντικούσα, τα Στεφάνια, τα Φωκιονήσια, το Χονδρό, το Χονδρονήσι, η Ίμια - Μικρά Λιμνιά, η Ίμια - Μεγάλα Λιμνιά, η Καλαβρός, η Καλόλιμνος, το Μαυροπινάκι, τα Νερά, η Πλάτη, το Σαφονήδι, το Χτένι, τα Αρμάθια, το Μακρονήσι, η Φράγκος, ο Αρχάγγελος, η Βελόνα, ο Γλάρος, η Μαύρα, το Μεγάλο Λιβάδι, η Πηγανούσσα, η Πλάκα, η Τρυπητή, ο Άγιος Γεώργιος, η Αγριέλαια, το Μαύρο Ποινί, ο Πολύφαδος δύο, ο Πολύφαδος ένα, η Ρω, η Στρογγύλη, το Ψωμί, η Ψωραδιά, η Κανδελιούσσα, ο Άγιος Αντώνιος, η Παχειά, η Περγούσσα, το Αγκαθονήσι, η Αργελούσσα, το Άνυδρο, η Καλόβολος, ο Κόμαρος, το Μακρονήσι, η Μάραθος, τα Νερά, το Τραγονήσι, το Χιλιομόδι, το Γιαλεσίνο, οι Διαβάτες, ο Κουλούνδρος, ο Μαρμαράς, το Σεσκλί, ο Χονδρός, ο Γάιδαρος, η Αντίτηλος, ο Άγιος Θεόδωρος, τα Κρεβάτια, το Μαελονήσι, η Τραγούσα, ο Γλάρος, το Κουνέλι,το Ψαθονήσιο, η Αστακίδα, το Αστακιδόπουλο, τα Διβούνια, η Χαμηλή, το Αβάπτιστο, η Πίττα. Κατά τον Οκτώβριο του 2006 τα κατοικημένα νησιά και νησίδες της Δωδεκανήσου ήταν στο σύνολο τους 27. Περιφερειακές εκλογές 2023 Ο στηριζόμενος από το κυβερνών κόμμα της Νέας Δημοκρατίας, εν ενεργεία περιφερειάρχης και εκ νέου υποψήφιος, Γιώργος Χατζημάρκος, επανεξελέγη για τρίτη θητεία, από τον πρώτο γύρο των περιφερειακών εκλογών του 2023, με σημαντική διαφορά έναντι του, στηριζόμενου από το κόμμα της ελάσσονος αντιπολίτευσης, ΠΑΣΟΚ - Κίνημα Αλλαγής, ανθυποψηφίου του, Νικηφόρου Παπανικόλα, ο οποίος κατέλαβε τη δεύτερη θέση. Στον πρώτο γύρο των περιφερειακών εκλογών του 2023 και μοναδικό που διεξήχθη, στις 8 Οκτωβρίου, από τους 323.239 εγγεγραμμένους ψηφοφόρους συμμετείχαν 180.637 (ποσοστό 55,88%). 2019 Ο Γιώργος Χατζημάρκος επανεξελέγη για δεύτερη θητεία στις περιφερειακές εκλογές του 2019. 2014 Με ποσοστό 56,8% ο Γιώργος Χατζημάρκος (ανεξάρτητος με υποστήριξη ΝΔ) κέρδισε τον απερχόμενο περιφερειάρχη Γιάννη Μαχαιρίδη , ανεξάρτητο με την υποστήριξη του ΠΑΣΟΚ. 2010 Στις περιφερειακές εκλογές του 2010, που διεξήχθησαν στις 7 Νοεμβρίου, εκλέχτηκε περιφερειάρχης από τον πρώτο γύρο ο Ιωάννης Μαχαιρίδης συγκεντρώνοντας ποσοστό 50,90% Κατάλογος Περιφερειαρχών Γενικοί Γραμματείς Περιφέρειας Νοτίου Αιγαίου 1987-1989: Βασίλειος Μπρακατσούλας (1929-2024) Φεβρουάριος 1989-1989: Ιωάννης Κρίκας του Νικολάου 1989-1990? Γεώργιος Αντ. Χαραλαμπόπουλος 1990- 14 Μαΐου 1990: Ελεωνόρα Σίλλινγκερ-Απέργη του Ιωάννη 1999-2000 Παναγιώτης Σαλτούρος (1947-2022) 2000-2004 Μάρθα Σημαντώνη 2004-2009 Χαράλαμπος Κόκκινος 2009-2010: Κώστας Μπρακούτσος Περιφερειάρχες (αιρετοί) 2011-2014 Ιωάννης Μαχαιρίδης 2014-σήμερα Γιώργος Χατζημάρκος (επανεκλεγείς το 2019 και το 2023). Παραπομπές Εξωτερικοί σύνδεσμοι Περιφέρεια Νοτίου Αιγαίου – Επίσημος ιστότοπος ypes.gr Διοικητική διάρθρωση